Axxam leqbayel d win ijemɛan imdanen zik ulac amgared ger-as d lmel akkeni i ttɛicin. Deg tazwara ad aɣ-d-qqabel lḥara. Sina d amar, mi ara tkecmeḍ si tewwurt, ak-idiqabelen ṭṭiqan lan ɣer daxel, ur ffiɣen ara ɣer barra, dinna srusun leḥwayeǧ nsen issexedamen. Amekan uɣur ttcidin azeṭṭa, semman asent tikwatin, azeṭṭa, iseɛu tirigliwin akked ufeggag ufella d win n wedda, ttilin-t daɣen tjebbadin. Leḥyuḍ n zik bnan s wakal d wuẓru id ttawin-t tlawin seg wessif, mi selken akk rebɛa leḥyuḍ ad d-yegri ssqef, xeddmen-t s uqarmud acku meqbel aqarmud ad d-awin isulas-nni ama d win tlemmast, ama d wid lleryuf, ama d ajgu alemmas uɣur teṭṭef tzeqqa, umebɛed mi i d-wwin isulas-agi, xeddmen fell-asen icebrunen, icebrunen-agi ẓẓaḍen-asen aɣanim sufella uɣanim-agi rennun tixmirt n wakal, iwakken mi ara sarsen fell-as lqarmud ad yeṭṭaf.